રાજકોટ: લેઉવા પટેલ સમાજના અગ્રણી અને ખોડલધામના પ્રણેતા એવા નરેશ પટેલ સમાજની તાકાત બતાવી સૌ કોઇને ચોંકાવી દીધા હતા. ભલભલા રાજકારણીથી લઇ નેતા તેની મુલાકાત લેવા દોડી આવે છે ત્યારે તેને ઉભી કરેલી આસ્થા અને એકતાના પ્રતિક સમાન ખોડલધામ સંસ્થાના ચેરમેન પદેથી રાજીનામુ આપી દેતા ખળભળાટ મચી ગયો હતો. પરંતુ તેણે શું કામ રાજીનામુ આપ્યું હતું તે પણ મોટો સવાલ છે. ટ્રસ્ટનો આંતરિક રાગદ્વેષ સપાટી પર આવી ગયો છે. ત્યારે તેના જ નજીકના અને જેને રાતોરાત પ્રમુખ પદે બેસાડી દેવામાં આવ્યા તેવા પરેશ ગજેરાએ કટપ્પા બની ખોડલધામના બાહુબલીને પીઠ પાછળ ખંજર ભોકાતા નરેશ પટેલને લાગી આવ્યું હોવાની વાત છે.